31. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 1036 της 6/20 Δεκ. 1966 (ΦΕΚ Α΄ 279) Περί αυξήσεως των υπό του ΙΚΑ καταβαλλομένων βάσει 1200 ή ολιγωτέρων ημερών εργασίας, πλην των λόγω εργατικού ατυχήματος συντάξεων ως και των κατωτάτων ορίων συντάξεων κατηγοριών τινων συνταξιούχων αυτού. Έχοντες υπ’ όψιν: 1)Τας διατάξεις του άρθρ. 42 παρ. 1 του Ν.Δ. 2698/1953 «περί διοικήσεως του ΙΚΑ, μεταρρυθμίσεως της περί αυτού νομοθεσίας, ως και περί άλλων τινών διατάξεων». Σελ. 286,12(α) 302-126 2)Την υπ’ αριθ. 722/1966 γνώμην του Δ.Σ. του ΙΚΑ (συνεδρίασις 36/11.10.1966) περί αυξήσεως από 1 Δεκ. 1966 των υπό του ΙΚΑ χορηγουμένων βάσει 1200 ή ολιγωτέρον ημερομισθίων συντάξεων ως και των κατωτάτων ορίων συντάξεων κατηγοριών τινων συνταξιούχων. 3)Την υπ’ αριθ. 965/1966 γνωμοδότησιν του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-1.Από 1 Δεκ. 1966 αυξάνονται κατά ποσοστόν 10% αι υπό του ΙΚΑ χορηγούμεναι συντάξεις βάσει 1200 ή ολιγωτέρων ημερών εργασίας. Της ανωτέρω αυξήσεως υπολογιζομένης επί του καταβαλλομένου ποσού μηνιαίας συντάξεως δικαιούνται οι συνταξιοδοτούμενοι κατά την 1 Δεκ. 1966 ως και οι μεταγενεστέρως συνταξιοδοτουμένοι εφ’ όσον δια τον καθορισμόν του ποσού της συντάξεώς των θα ληφθούν υπ’ όψιν αποδοχαί αναγόμεναι εξ ολοκλήρου εις χρονικόν διάστημα προ της 1 Ιαν. 1966. Αι κατά τα ανωτέρω προσαυξανόμεναι συντάξεις δεν υπόκεινται εις τους περιορισμούς των παρ. 2 και 11 του άρθρ. 29 του Α.Ν. 1846/1951, ως ετροποποιήθη μεταγενεστέρως. Εις την ανωτέρω αύξησιν συμψηφίζεται τυχόν διατηρούμενον προσωπικόν επίδομα. 2.Από 1 Δεκ. 1966 αυξάνονται τα υπό του ΙΚΑ καταβαλλόμενα κατώτατα όρια συντάξεων λόγω γήρατος, αναπηρίας και θανάτου κατά 10%. Τα εκ της αυξήσεως ταύτης προκύπτοντα κατώτατα όρια συντάξεων, ήτοι 924 δραχμών επί συντάξεων λόγω γήρατος και αναπηρίας και 770 δραχμών επί συντάξεων λόγω θανάτου, ισχύουν και επί συντάξεων χορηγουμένων εφεξής, εφαρμοζομένων πάντως, προκειμένου περί συντάξεων, απονεμομένων βάσει μειωμένου ορίου ηλικίας των διατάξεων των παρ. 5 και 14 του άρθρ. 28 του Α.Ν. 1846/1951, ως αντικατεστάθη και συνεπληρώθη δια του άρθρ. 5 του Ν.Δ. 4104/1960. 3.Από 1 Δεκ. 1966 αυξάνονται κατά ποσοστόν 10% τα καταβαλλόμενα ποσά συντάξεων: α)Εις τους συνταξιούχους των συγχωνευθέντων εις το ΙΚΑ Ταμείων, ων η σύνταξις υπολείπεται των ισχυόντων, δια τους συνταξιούχους του ΙΚΑ, κατωτάτων ορίων, β)εις βοηθηματούχους του τέως Ταμείου Μεταλλευτών, κατ’ εφαρμογήν της παρ. 2 του άρθρ. 52 του Καταστατικού του Ταμείου τούτου και γ)εις φυματικούς ησφαλισμένους, οίτινες λαμβάνουν βοήθημα του άρθρ. 7 του Ν.Δ. 3762/1957. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 15Β.Ζ.α.30-31 Σύνταξη 15Β.Ζ.α.30-31 Συντάξεις 